Raharaha Gemfields

Ny raharaha Gemfields dia raharaha mahakasika ny fiampangana kolikoly momba ny fanomezana fahazoan-dàlana hitrandraka ho an' ny orinasa britanika Gemfields teto Madagasikara izay nahavoarohirohy an' i Romy Voos sy i Philippe Tabuteau. Tamin' ny taona 2021 i Romy Voos, talen' ny kabinetran' ny filoham-pirenena malagasy teo aloha Rajoelina, dia nifandray tamin' ny Gemfields momba ny tetikasa fitrandrahana eto Madagasikara ary nampiditra an' i Philippe Tabuteau ho mpanelanelana. Tamin' ny volana Jona 2023, tany London, dia nifampiraharaha hahazoana tsolotra mitentina £225 000 eo ho eo (≈1,3 lavitrisa Ariary) sy fandraisana anjara petra-bola 5 % tamin' ilay fitrandrahana izy ireo. Nosamborin' ny National Crime Agency (NCA) i Romy Voos sy i Tabuteau, ary voaheloka higadra an-tranomaizina. Mampiharihary ny fisian' ny kolikoly avo lenta eo amin' ny sehatry ny harena an-kibon' ny tany malagasy ilay raharaha ary nampiseho koa ny tsy fihetsehan' ny rafi-pitsarana malagasy amin' ny raharaha mahakasika olona ambony ao amin' ny fitondrana.

 Famintinana ny fizotry ny raharaha 
Tamin' ny taona 2021 no nifandray voalohany i Romy Voos Andrianarisoa (talen' ny kabinetran' ny Fiadidiana ny Repoblika malagasy tamin' ny fitondran' ny filoham-pirenena malagasy Andry Rajoelina) sy ny Gemfields, momba ny tetikasa iray eto Madagasikara, tamin' ny alalanan' ny tale jeneraliny any London"Affaire Romy", lgdi-madagascar.com. Nitondra an' i Tabuteau ho mpanelanelana tany amin' ny Gemfields i Romy tamin' ny volana Marsa 2023. Nisy ny fihaonana tany London (tao amin' ny trano fandraisam-bahiny Sofitel St James) teo amin' ny Gemfields sy i Romy Voos ary i Tabuteau tamin' ny 20 Jona 2023, izay voaray feo tamin' ny alalan' ny iraka miafina tafatsofoka tao. Mitentina £225 000 na CHF 270 000 (1,3 lavitrisa Ar) eo ho eo ny vola saika hifanarahana.

Tamin' ny Aogositra 2023 dia voasambotra tany Londres i Romy Voos sy i Tabuteau ka nanaovan' ny National Crime Agency (NCA) fanadihadiana"Madagascar : Soupçonnée de corruption à Londres, la directrice de cabinet du Président malgache relevée de ses fonctions", afrimag.net. Nilaza ho tsy meloka izy tamin' ny voalohany fa voaheloka ihany tamin' ny farany"Madagascar : accusée de corruption l’ex-directrice de cabinet du président Rajoelina plaide « non coupable »", lgdi-madagascar.com. Nohamafisiny fa ho an' ny tombontsoan' i Madagasikara no nanaovany izany rehetra izany, saingy nambaran' ny fitsarana fa nanararaotra ny toerana misy azy izy mba hahazoana tombony tsy ara-dalàna"Madagascar president's former aide jailed for offering mining licence for bribes", www.reuters.com.

Nohelohin' ny Southwark Crown Court (any London) ho nanao kolikoly na nanandrana nanao kolikoly i Romy Voos tamin' ny volana Febroary 2024"Madagascan president's ex-aide convicted of offering mining licence for bribes", www.reuters.com. Tamin' ny volana Mey 2024 dia voaheloka higadra 3 taona sy 6 volana i Romy Voos fa i Tabuteau kosa nahazo sazy 2 taona sy 3 volana"Condamnation à trois ans et six mois de prison pour Romy Voos Andrianarisoa", www.studiosifaka.org.

 Ny antsipiriany 

 Ny mpandray anjara tamin' ilay raharaha 
Indreto ny olona sy ny orinasa ary ny rafitra nandray anjara tamin' ity raharaha ity, raha nikasa ny hamolavola na hampiasa ny fahazoan-dàlana fitrandrahana vatosoa eto Madagasikara ny Gemfields:

 i Romy Voos Andrianarisoa, izay voampanga, dia talen' ny kabinetran' ny Fiadidiana ny Repoblika Malagasy teo aloha (tamin' ny fitondran' i Andry Rajoelina)"Madagascar : Soupçonnée de corruption à Londres, la directrice de cabinet du Président malgache relevée de ses fonctions", afrimag.net;
 i Philippe Tabuteau izay teratany frantsay, mpiara-miasa na mpanelanelana an' i Romy Voos amin' ity raharaha ity, anisan' ny voampanga"Madagascar : la directrice de cabinet du Président Andry Rajoelina arrêtée à Londres pour tentative de corruption", www.impact.sn;

 ny Gemfields plc: orinasa britanika misehatra amin' ny fitrandrahana sy fivarotana vatosoa (robisy, emeraoda, safira) ary miasa eto Madagasikara amin' ny alalan' ny fahazoan-dàlana"Madagascar : Arrestation de la directrice de cabinet du Président Rajoelina à Londres pour tentative de corruption ", oeildafrique.com"Arrestation de Romy Voos et de Philippe Tabuteau", lgdi-madagascar.com;

 ny National Crime Agency (NCA): sampan-draharaha britanika misahana ny ady amin' ny heloka bevava voarindra, izay nanao ny fanadihadiana taorian' ny nitateran' ny Gemfields ny zava-nitranga.

 Ny zavatra niteraka ny fiampangana 
Nanatona ny orinasa britanika Gemfields i Romy Voos sy i Philippe Tabuteau momba ny fifampiraharahana mahakasika ny fangatahana fahazoan-dalana hitrandraka vatosoa eto Madagasikara nataon' io orinasa io.

Voampanga ho nitaky tsolotra na ambonin-tsarany manodidina ny £ 225,000 (na 250 000 francs soisa, arakaraka ny loharano) sy 5 % amin' ny fandraisana anjara ao amin' ny zanak' orinasan' ny Gemfields eto Madagasikara i Romy Voos niaraka amin' i Philippe Tabuteau"Romy Voos Andrianarisoa arrêtée pour suspicion de corruption", www.madagascar-tribune.com.

Nampandre ny NCA ny Gemfields mba hahafahana mandray feo ny resaka, ary nanao fanadihadiana tamin' ny alalan' ny iraka tsy fantatra (nantsoina hoe "Charles") ny NCA avy eo. Rehefa avy nihaino ny feo voaray ny NCA dia nisambotra an' i Romy Voos sy i Tabuteau tamin' ny 10 Aogositra 2023 tany Londres. Tamin' ny volana Mey 2024 dia nivoaka ny didim-pitsarana ka voaheloka higadra 3 taona sy 6 volana i Romy Voos fa i Tabuteau kosa nahazo sazy 2 taona sy 3 volana.

 Ny vokatr' ilay raharaha sy ny lesona azo tsoahina 

 Ny fiheverana an' i Madagasikara 
Navoitran' ity raharaha ity ny maha ambony ny mety hisian' ny kolikoly eo amin' ny sehatry ny harena ankibon' ny tany, indrindra momba ny fahazoan-dàlana hitrandraka harena voajanahary eto Madagasikara. 

Mampametra-panontaniana ny fahamarinan' ny tompon' andraiki-panjakana ambony isan-karazany sy ny mpiara-miasa ao amin' ny Fiadidiana ny Repoblika momba ny fitantanana ny harem-pirenena.

Mety hisy fiantraikany amin' ny fahatokisana an' i Madagasikara eo amin' ny sehatra iraisam-pirenena ihany koa izany amin' ny lafiny fampiasam-bola eo amin' ny fitrandrahana harena an-kibon' ny tany na amin' ny maha tsara tantana na tsia ny fitondram-panjakana malagasy.

Amin' ny maha talen' ny Fiadidiana ny Repoblika  teo aloha an' i Romy Voos dia manamafy ny maha fahafaham-baraka lehibe ny fiampangana azy ny fifandraisany akaiky amin' ny fitondrana malagasy.

 Ny fiseharana amin' ny fitrandrahana 
Nasehon' ity raharaha ity fa na dia ny orinasa tandrefana aza dia tokony ho mailo hatrany manoloana ny fitakiana vola miafina ambonin' izay ifanarahana na fandraisana anjara tsy ôfisialy, indrindra fa any amin' ny firenena malemy fitantanana toa an' i Madagasikara.

Mampametra-panontaniana ihany koa ny amin' ny fiantraikan' ny fahazoan-dalana hitrandraka aty amin' ny firenena an-dalam-pandrosoana sy ny fanerena anatiny na ivelany (pôlitika, toekarena) izay mety hozakaina.

 Ny fitondram-panjakana malagasy 
Raha ny loharanom-baovao azo hatrany dia tsy nisy fandraisana anjara azo tsapain-tanana tamin' ny raharaha Gemfields ny rafi-pitsarana malagasy manoloana an' i Romy Voos amin' ity raharaha ity. (Reuters.com

Nanazava ny tao amin' ny Fiadidiana ny Repoblika malagasy fa tsy tafiditra ao anatin' io raharaha io ny filoha Rajoelina ary finiavana manokan' i Romy Voos no nandehanany any London.

 Jereo koa 

 Kolikoly eto Madagasikara
 Raharaha Volamena nivadika Vy
 Raharaha Volamena 73 kilao (tao Afrika Atsimo)
 Raharaha Volamena 49 kilao (tatsy Kômôro)
 Raharaha Ecran plat
 Raharaha Bobon sucette
 Raharaha Gemfields
 Fifanarahana miafina momba ny Predator

 Samihafa
 Mamy Ravatomanga

 Loharano sy fanamarihana